Resident Evil: The Umbrella Chronicles
Resident Evil: The Umbrella Chronicles (liet. Absoliutus blogis. „Umbrella“ kronikos) – 2007 m. rail shooter žanro kompiuterinis žaidimas, „Resident Evil“ žaidimų serijos dalis, kurią sukūrė Japonijos „Cavia, Inc.“ ir „Capcom“ kompanijos „Nintendo Wii“ konsolei. Išleido „Capcom“. Žaidimas 2012 m. išleistas „PlayStation 3“ konsolei „PlayStation Network“ tinkle su šiek tiek tobulesne grafika kartu su „Resident Evil: The Darkside Chronicles“ rinkinyje „Resident Evil Chronicles HD Collection“. Žaidimas skirtas suaugusiems. Žaidimas sulaukė nuosaikaus kritikų įvertinimo. Metacritic.com tinklalapio kritikų apžvalgų suvestinės vertinimo vidurkis − 75 balai iš 100. Pasaulyje buvo išplatinta 1,5 mln. žaidimo kopijų „Wii“ platformai (2015 m. duomenimis).